L'Ajuntament d'Alaquàs concedeix la Medalla d'Or de la ciutat a la Unió Musical d'Alaquàs
25/02/2011

# L'Ajuntament d'Alaquàs concedeix la Medalla d'Or de la ciutat a la Unió Musical d'Alaquàs

*   25/02/2011
*   [Música](/categoria/16/0/musica)
*   [Imprimir](#)
*   Compartir
*    https://www.alaquas.org/documento.asp?id\_do=12547

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12547%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20concedeix%20la%20Medalla%20d%27Or%20de%20la%20ciutat%20a%20la%20Uni%C3%B3%20Musical%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12547/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12547/25022011img_4185_Form_4.jpg)](https://www.alaquas.org/ficheros/documentos/2011/2/12547/25022011img_4185_Form_10.jpg "<a href='https://www.alaquas.org/ficheros/documentos/2011/2/12547/25022011img_4185_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs concedeix la Medalla d'Or de la ciutat a la Unió Musical d'Alaquàs</a>")

El lliurament d'aquesta distinció, la més important que concedeix el consistori, es realitzarà en un acte públic en el claustre del Castell d'Alaquàs

L'Ajuntament de Alaquàs ha aprovat atorgar la Medalla d'Or de la Ciutat a la Unió Musical d'Alaquàs, la UMA, per la seua contribució inestimable a la vida cultural i social de la ciutat. De fet, la Unió Musical d'Alaquàs és l'entitat cultural que ha marcat la història d'Alaquàs d'una manera més destacada. La seua intensa activitat, el seu compromís amb Alaquàs i el seu bon fer no han passat desapercebuts per al conjunt dels veïns i veïnes que situen a aquest gran col·lectiu com l'entitat més destacada d'entre l'extens teixit associatiu que té la ciutat.

"La cultura ens enriqueix, la música, com a llenguatge universal sempre ha servit com a pont entre cultures, com a lloc de trobada, com a espai comú per a compartir allò que ens uneix, que ens fa ser éssers humans, la cultura ens fa més lliures i millors persones", va destacar en la concesió l'alcaldessa de Alaquàs, Elvira García Camps.

A més, la col·laboració entre la Unió Musical d'Alaquàs i l'Ajuntament de Alaquàs ha estat, des de la creació de la institució en l'any 1950 molt intensa. Les diferents Corporacions municipals sempre han trobat en la UMA un col·lectiu disposat a treballar per la cultura i la música de Alaquàs, signant diferents convenis de col·laboració, d'entre el qual hem de destacar, com a mostra, el signat en l'any 2006 per a la constitució del Consorci per a la Promoció de la Cultura Musical en la Localitat d'Alaquàs.

L'Ajuntament de Alaquàs únicament ha concedit tres Medalles d'Or de la Ciutat i ho va fer a Albert Taberner Ferrer, primer alcalde democràtic d'Alaquàs; a José Luis Olivas Martínez, president de la Generalitat Valenciana, quan el Consell va aprovar el procés de recuperació del Castell d'Alaquàs, i a Vicent Cardona Puig, rector de l'Església de Mare de Déu de l'Olivar i persona molt destacada en el seu compromís social amb Alaquàs.